| Gran Premio de Corea |
| --- |
|  |
| Plano do Circuíto |
|  |
| Datos |
| Anos disputados | 4 |
| Primeira disputa | 2010 |
| Última disputa | 2013 |
| Localización | Yeongam,  Corea do Sur |
| Patrocinador principal |  |
| Lonxitude | 308´630 km en 55 voltas |
| Marca de volta | 1:39.605 (2011, Sebastian Vettel, Red Bull-Renault) |
| Piloto récord | Sebastian Vettel (3) |
| Escudería récord | Red Bull-Renault (3) |
| Poles récord | Sebastian Vettel (2) |
|  |
| Vista do Circuíto |
|  |
|

|  |  |
| --- | --- |
|  | A Galipedia ten un portal sobre: ***Fórmula 1*** |

O **Gran Premio de Corea** (coreano: 코리아 그랑프리) foi unha carreira Fórmula 1 celebrada en Corea do Sur, desde 2010 ata 2013, cando abandonou o calendario de Fórmula Un.

Historia
--------

A carreira disputaríase no Circuíto Internacional de Corea. Tamén se puxo de manifesto que a carreira sería promovida por unha empresa público-privada. O acordo é por sete anos cunha opción de cinco anos que asegure que a carreira se celebrará ata o ano 2021.

A pesar desta confirmación, o Gran Premio de Corea do Sur non se incluíu en ningún dos calendarios provisionais de 2010. Tras a aprobación de fondos para a carreira, programouse esta para o 17 de outubro do 2010 no calendario publicado pola Federación Internacional do Automóbil (FIA) o 21 de setembro de 2009. O 10 de decembro de 2009, os organizadores da carreira anunciaron que estarían listos na data prevista, cun plan para acabar o circuíto o 5 de xullo de 2010, aínda que admitiron que o seu maior problema radicaba na procura de aloxamento para todo o persoal e os espectadores da Fórmula Un. Os organizadores tamén descartaron a posibilidade de realizar a carreira de noite, polo menos ata que teñan máis coñecementos e experiencia na xestión dun Gran Premio. A pesar da confirmación, había aínda o risco de que o circuíto non chegara a tempo, isto foi negado polo promotor da carreira, quen dixo que o circuíto ía estar antes do previsto.

Logo de varios adiamentos, a FIA programou unha inspección final do circuíto o 11 de outubro de 2010, 13 días antes de que o Gran Premio de Corea fose programado para comezar a carreira. Logo da inspección da FIA, o director de carreira Charlie Whiting declarou que a carreira ía seguir adiante.

Os pilotos de Fórmula Un fixeron comentarios positivos sobre o novo circuíto, con varios comentarios de que parece a unha pista interesante e desafiante.

### Cancelación

Un calendario preliminar para a tempada 2014 indicaba unha data provisional para o Gran Premio de Corea, pero a carreira omitiuse do calendario final para 2014.

Inicialmente, a carreira non se incluíu no calendario provisional de 2015, un calendario posterior publicado en decembro de 2014 deu ao Gran Premio de Corea un espazo o 3 de maio de 2015, movendoo desde cara ao final do calendario en anos anteriores, cara ao inicio do calendario. O 12 de decembro de 2014, Bernie Ecclestone dixo que o Gran Premio de Corea debía agregarse ao calendario de 2015 por motivos legais, citando obrigacións contractuais, pero que os organizadores non estaban interesados en albergar a carreira. Máis tarde anunciouse que a FIA eliminouno do calendario porque os organizadores non desexaban aloxalo. Tiñan plans de revivir o Gran Premio de Corea en 2016, pero tampouco se materializaron.

Gañadores
---------

| Ano | Piloto | Construtor | Circuíto | Resultados |
| --- | --- | --- | --- | --- |
| 2013 | Alemaña Alemaña Sebastian Vettel | Red Bull Racing | Circuíto Internacional de Corea | Resultados |
| 2012 | Alemaña Alemaña Sebastian Vettel | Red Bull Racing | Circuíto Internacional de Corea | Resultados |
| 2011 | Alemaña Alemaña Sebastian Vettel | Red Bull Racing | Circuíto Internacional de Corea | Resultados |
| 2010 | España Fernando Alonso | Ferrari | Circuíto Internacional de Corea | Resultados |

Notas
-----

1. 1 2  "FIA confirms revised calendar for 2014". *formula1.com*. 4 de decembro de 2013. Consultado o 23 de setembro de 2014.
2. ↑  "FNew Jersey, Austria, Russia, Mexico added to 2014 calendar". *formula1.com*. 27 de setembro de 2013. Consultado o 23 de setembro de 2014.
3. ↑  "Korea, Mexico and New Jersey dropped as 2014 F1 calendar is confirmed". f1fanatic.co.uk. Consultado o 5 de decembro de 2013.
4. ↑  "World Motor Sport Council 2014 - Beijing". *FIA.com* (Fédération Internationale de l'Automobile). 12 de setembro de 2014. Consultado o 12 de setembro de 2014.
5. ↑  "World Motor Sport Council 2014 - Doha". *FIA.com* (Fédération Internationale de l'Automobile). 3 de decembro de 2014. Consultado o 3 de decembro de 2014.
6. ↑  "Bernie Ecclestone explains South Korea's inclusion". *skysports.com*. Consultado o 15 de abril de 2017.

Ligazóns externas
-----------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gran Premio de Corea Modificar a ligazón no Wikidata*** |

* Páxina oficial

|  |  |
| --- | --- |
| Control de autoridades | 
* Wd: Q7993
* GiantBomb: 3015-4891

 |